|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA: 400-01/22-01/26

URBROJ: 2140-27-1-22-5

Stubičke Toplice, 14.12.2022.

Na temelju članka 6. Zakona o kulturnim vijećima i financiranju javnih potreba u kulturi (Nar. nov. br. 83/22) i članka 46. st. 2. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinski načelnik Općine Stubičke Toplice utvrđuje prijedlog

 **DRUGE IZMJENE ODLUKE O PROGRAMU JAVNIH POTREBA U KULTURI ZA 2022. GODINU**

**I.**

Općina Stubičke Toplice drugom izmjenom odluke o programu javnih potreba u kulturi u Proračuna za 2022. godinu osigurava financijska sredstva za program javnih potreba u kulturi u iznosu od 292.000,00 kuna.

**II.**

Javne potrebe u kulturi za koje se osiguravaju sredstva iz Proračuna Općine jesu kulturne djelatnosti i poslovi te akcije i manifestacije u kulturi od interesa za Općinu Stubičke Toplice, a osobito:

* akcije i manifestacije u kulturi koje pridonose razvitku i promicanju kulturnog života Općine,
* financiranje materijalnih rashoda i rashoda za usluge poslovnog prostora čija je namjena Općinska knjižnica
* financiranje rashoda za redovnu knjižničnu djelatnost i nabavu knjiga za proračunskog korisnika Općinsku knjižnicu Stubičke Toplice

**III.**

Program javnih potreba u kulturi obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo kulturnih manifestacija te financiranje rashoda proračunskog korisnika Općinska knjižnica Stubičke Toplice.

Izvor sredstava za financiranje javnih potreba u kulturi je proračun Općine – opći prihodi i primci.

**IV.**

Za javne potrebe u kulturi osiguravaju se sredstva kao slijedi:

|  |  |  |  |  |
| --- | --- | --- | --- | --- |
| ***Redni broj*** | ***Naziv aktivnosti*** | ***Oznaka stavke u proračunu*** | ***1.izmjena plana za 2022. godinu******(kn)*** | ***2.izmjena plana za 2022. godinu******(kn)*** |
| 1. | Djelatnost udruga u kulturi - projekti udruga građana | A101302 | 18.000,00 | 18.000,00 |
| 2. | Manifestacije u funkciji kulture | A101303 | 10.000,00 | 19.300,00 |
| 3. | Održavanje prostora Općinske knjižnice Stubičke Toplice | A101304 | 15.700,00 | 17.000,00 |
| 4. | Kapitalna donacija Župi Sv. Josipa | K101301 | 70.000,00 | 70.000,00 |
| 5.  | Financiranje rada Općinske knjižnice Stubičke Toplice | A300101 | 166.250,00 | 166.300,00 |
| 6. | Knjige | K101302 | 0,00 | 1.400,00 |
| **U K U P N O:** | **279.950,00** | **292.000,00** |

**V.**

Prijedlog druge izmjene Odluke o programu javnih potreba u kulturi za 2022. godinu upućuje se Općinskom vijeću na donošenje.

Općinski načelnik

 Josip Beljak, dipl. ing. agr.